Dallas Mavericks a completat tabloul semifinalelor Conferinţei de Vest din play-off-ul ligii profesioniste nord-americane de baschet (NBA), graţie victoriei cu 114-101 în faţa lui Los Angeles Clippers, vineri pe propriul teren, în meciul cu nr. şase din primul tur, informează AFP, citat de Agerpres.
Mavericks au câştigat seria, disputată după sistemul cel mai bun din şapte partide, cu scorul general de 4-2 şi o vor întâlni în semifinalele Conferinţei pe Oklahoma City Thunder, nr.1 pe lista capilor de serie.
Într-un alt meci de vineri, Orlando Magic s-a impus pe teren propriu cu 103-96 în faţa lui Cleveland Cavaliers, restabilind egalitatea la general, 3-3.
Meciul cu nr.7 decisiv este programat duminică la Cleveland.
Donovan Mitchell a fost omul meciului, cu 50 pct înscrise pentru Cavaliers, dar care nu au adus calificarea echipei sale în faza următoare.
Tabloul semifinalelor:
CONFERINŞŢA DE EST
Boston Celtics (N.1) - Cleveland Cavaliers (N.4) sau Orlando Magic (N.5)
Indiana Pacers (N.6) - New York Knicks (N.2)
CONFERINŢA DE VEST
Oklahoma City Thunder (N.1) - Dallas Mavericks (N.5)
Denver Nuggets (N.2) - Minnesota Timberwolves (N.3)